**ZMLUVA O DIELO**

**na stavbu „STARÁ TURÁ, IBV Nové Hnilíky“**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „**zmluva**“)

**Článok 1**

**Zmluvné strany**

1. Objednávateľ

Názov: **Mesto Stará Turá**

Sídlo: Ulica gen. M. R. Štefánika 375/63, 916 01 Stará Turá

IČO: 00312002

DIČ: 2020381990

IBAN: SK67 0200 0000 0000 2062 2202

Štatutárny zástupca: PharmDr. Leopold Barszcz, primátor mesta

Všeobecný kontakt: +421 32 746 1611, msu@staratura.sk, ÚPVS: E0005587930

Kontaktné osoby: Ing. arch. Katarína Robeková, vedúca referátu výstavby

+421 915 984 310, katarina.robekova@staratura.sk

Mgr. Lenka Galbavá, referent pre správu majetku mesta

+421 918 711 830, lenka.galbava@staratura.sk

(ďalej len „**objednávateľ**“)

1. Zhotoviteľ

Obchodné meno:

Sídlo:

Zápis v ORSR:

IČO:

IČ DPH:

IBAN:

Štatutárny zástupca:

Kontakt:

Zodpovedná osoba:

Kontakt zodp. osoby:

(ďalej len „**zhotoviteľ**“)

**Článok 2**

**Východiskové podklady a údaje**

1. **Východiskové podklady**
   1. Podkladom pre uzavretie tejto zmluvy sú:
2. územné rozhodnutie č. 2226/2020-TS1/A20-Med zo dňa 04.05.2020,
3. stavebné povolenie č. 13531/MSUST/VYS/221/2023 zo dňa 19.06.2023,
4. dokumentácia pre územné rozhodnutie „STARÁ TURÁ, IBV Nové Hnilíky“,
5. dokumentácia pre stavebné povolenie „STARÁ TURÁ, IBV Nové Hnilíky“,
6. plán organizácie výstavby a plán organizácie dopravy,
7. zmluva o budúcej zmluve o zriadení vecného bremena č. 858251004-2-2020 zo dňa 21.10.2020 uzatvorená so Železnicami Slovenskej republiky, a. s.,
8. písomná dohoda o zaistení BOZP v priestoroch ŽSR zo dňa 22.04.2021 uzatvorená medzi AQUATUR, a.s. a Železnicami Slovenskej republiky,
9. vyjadrenia účastníkov konania a dotknutých orgánov uplatnené v procese povoľovania stavby.
10. **Východiskové údaje**
    1. Názov stavby: „STARÁ TURÁ, IBV Nové Hnilíky“
    2. Miesto stavby: k. ú. Stará Turá
11. **Investor stavby**: Mesto Stará Turá (objednávateľ)

**Článok 3**

**Predmet plnenia**

1. Opis predmetu plnenia, jeho vymedzenie a špecifikácia, technické a iné kvalitatívne parametre, množstvo a rozsah predmetu plnenia (diela):

Členenie celej stavby na stavebné objekty a prevádzkové súbory je nasledovné:

* **SO 01 Cesty a spevnené plochy**

Predmetom plnenia je zrealizovanie stavby – uceleného stavebného objektu v rozsahu SO 01 Cesty a spevnené plochy, v lehote výstavby podľa bodu 4.1.1 tejto zmluvy a za dodržania technických a kvalitatívnych podmienok definovaných touto zmluvou, jej prílohami, v rozsahu a podľa projektovej dokumentácie a plne v súlade s vydaným stavebným povolením.

Pre vylúčenie akýchkoľvek pochybností platí, že rozsah a celistvosť stavebného objektu je definovaná príslušnou projektovou dokumentáciou a stavebným povolením, nie čiastkovými elaborátmi ako napríklad výkaz výmer.

1. Predmetom plnenia a súčasťou hodnoty diela sú taktiež nasledovné činnosti:

* koordinácia prác so zástupcami objednávateľa,
* zriadenie, prevádzkovanie a likvidácia zariadenia staveniska vrátane jeho označenia,
* prevádzkový poriadok, informačná tabuľa,
* projekt dopravného značenia počas výstavby: montáž, údržba a demontáž dočasného dopravného značenia a zabezpečenie prejazdu vozidiel,
* plnenie povinností stavebníka vyplývajúcich z Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko,
* vytýčenie a zameranie dotknutých inžinierskych sietí a ich ochrana pri realizácii diela,
* pripojovacie poplatky, vyjadrenia správcov sietí k pripojeniu pre účel realizácie stavby,
* inžinierskogeologický prieskum a geodetické práce,
* zabezpečenie BOZP v súlade s platnou legislatívou a príslušnými zmluvami,
* vykonanie opatrení na ochranu životného prostredia,
* organizácia odstávok a ich oznamovanie,
* výkopové práce,
* akékoľvek stavebné práce a stavebné výrobky a materiály, ktorých potreba uskutočnenia a zabudovania vyplynie z vyhotovenej realizačnej projektovej dokumentácie
* odvoz a likvidácia odpadu vzniknutého počas výstavby,
* znovuzriadenie povrchových úprav dotknutých komunikácii a iných zabraných plôch, v kvalite a rozsahu primeranom organizácii výstavby a pôvodnému stavu,
* znovuzriadenie dotknutých inžinierskych sietí v kvalite a rozsahu primeranom organizácii výstavby,
* čerpanie drenážnych vôd,
* porealizačné zameranie,
* projektová dokumentácia skutočného vyhotovenia stavby,
* stavebná dokumentácia (certifikáty použitých materiálov, zápisy, stavebný denník, foto / video dokumentácia),
* revízne správy a protokoly skúšok, preukázanie zhody zabudovaných stavebných výrobkov, požadované certifikáty a atesty zabudovaných stavebných výrobkov a technológií, doklady o likvidácii stavebnej sute vzniknutej počas realizácie výstavby.

Objednávateľ poskytne zhotoviteľovi:

* 1-krát kópiu všetkých podkladových materiálov podľa bodu 2.1.1 tejto zmluvy,
* 1-krát digitálnu kópiu vyššie uvedenej dokumentácie na digitálnom nosiči.

1. Zhotoviteľ je zodpovedný pri vykonaní diela za dodržanie kvalitatívnych parametrov zodpovedajúcich ustanoveniam príslušných záväzných a nezáväzných technických noriem použitých v projektovej dokumentácii.
2. Zhotoviteľ sa zaväzuje vykonávať dielo vo vlastnom mene a na vlastnú zodpovednosť.
3. Výkon koordinátora dokumentácie v zmysle Nariadenia vlády SR č. 396/2006 Z. z. v znení neskorších predpisov zabezpečí na vlastné náklady zhotoviteľ.
4. Zhotoviteľ potvrdzuje, že riadne a detailne skontroloval všetky dokumenty, podklady odovzdané mu objednávateľom alebo tvoriace prílohy zmluvy a zároveň sa zaväzuje na ich základe dielo zhotovovať. Zhotoviteľ je povinný prekontrolovať aj akékoľvek ďalšie veci, dokumenty, podklady, ktoré obdrží od objednávateľa pre účely zhotovenia diela. Prípadnú nekompletnosť alebo nedokonalosť, ktorá má alebo by mohla mať za následok vady alebo nefunkčnosť diela resp. jeho časti alebo vplyv na hodnotu diela, je zhotoviteľ povinný bez zbytočného odkladu najneskôr do siedmich (7) dní odo dňa ich prevzatia písomne oznámiť objednávateľovi. V opačnom prípade nároky zhotoviteľa spojené s nekompletnosťou alebo nedokonalosťou podkladov mu odovzdaných objednávateľom zanikajú.
5. Akýkoľvek rozpor medzi stranami týkajúci sa rozsahu a/alebo obsahu a/alebo kvality diela, v prípadoch, ktoré priamo a/alebo nepriamo nerieši zmluva, sú zmluvné strany povinné riešiť bezodkladne a vo vzájomnej súčinnosti.
6. Ak by v priebehu zhotovovania diela došlo k akýmkoľvek rozporom medzi objednávateľom a zhotoviteľom, nesmie dôjsť k zastaveniu, prerušeniu prác na diele alebo ich oneskoreniu, inému ovplyvneniu realizácie prác zo strany zhotoviteľa, pričom zhotoviteľ zodpovedá za všetky škody, ktoré vzniknú nedodržaním tejto povinnosti.
7. Okrem štatutárneho zástupcu objednávateľa resp. inej osoby výslovne splnomocnenej štatutárnym zástupcom objednávateľa, nemajú žiadne tretie osoby (bez ohľadu na ich postavenie) akékoľvek oprávnenie rokovať alebo dohodovať so zhotoviteľom zmenu podmienok zmluvy resp. meniť dohodnutý rozsah diela alebo hodnotu diela.
8. V prípade, ak bude na riadne užívanie predmetu zmluvy nevyhnutné akékoľvek právo duševného vlastníctva zhotoviteľa alebo tretej osoby, zhotoviteľ zabezpečí, že objednávateľ nadobudnutím vlastníctva k predmetu tejto zmluvy získal aj všetky oprávnenia a licencie na takéto práva a odplata za používanie týchto práv bude zahrnutá v hodnote diela podľa tejto zmluvy.
9. Zhotoviteľ sa zaväzuje urobiť všetko potrebné pre riadne a včasné zhotovenie diela (t. j. vykonať všetky práce potrebné pre riadne a včasné ukončenie diela) tak, aby zhotovené dielo riadne zodpovedalo v celom rozsahu všetkým všeobecne záväzným právnym predpisom a bolo na dielo možné získať právoplatné kolaudačné rozhodnutie v zmysle príslušných právnych predpisov.

**Článok 4**

**Čas plnenia**

1. Termíny plnenia predmetu zmluvy podľa článku 3 tejto zmluvy sú nasledovné:
   1. Pre predmet plnenia v rozsahu podľa bodu 3.2 tejto zmluvy:

**Začatie**: do tridsiatich (30) dní odo dňa nadobudnutia účinnosti tejto zmluvy.

**Ukončenie**: najneskôr do **31.10.2025**.

1. Objednávateľ odovzdá pred začatím realizácie diela zhotoviteľovi stavenisko formou písomného vzájomne potvrdeného protokolu o odovzdaní a prevzatí. Objednávateľ sa zaväzuje stavenisko odovzdať zhotoviteľovi a zhotoviteľ sa zaväzuje stavenisko od objednávateľa prevziať do siedmich (7) dní od doručenia výzvy objednávateľa na prevzatie staveniska zhotoviteľovi. Objednávateľ sa zaväzuje zaslať zhotoviteľovi výzvu na prevzatie staveniska po nadobudnutí účinnosti zmluvy v lehote na začatie plnenia predmetu zmluvy podľa bodu 4.1.1 tejto zmluvy. V prípade, ak si zhotoviteľ stavenisko neprevezme najneskôr do siedmich (7) dní hoci mu to bolo umožnené, považuje sa toto za odovzdané a prevzaté na účely tejto zmluvy, uplynutím tejto lehoty.
2. Zhotoviteľ sa zaväzuje dielo realizovať v čiastkových termínoch tak, ako sú uvedené v harmonograme stavebných prác (ďalej len „**harmonogram**"), ktorý vyhotoví zhotoviteľ v súlade s termínmi plnenia podľa bodu 4.1.1 tejto zmluvy a ktorý tvorí prílohu č. 2 tejto zmluvy.
3. Zhotoviteľ splní zmluvný záväzok vykonať dielo podľa článku 3 tejto zmluvy preukázaním dodržania všetkých garantovaných parametrov diela a vydaným právoplatným kolaudačným rozhodnutím v prospech objednávateľa k predmetnej stavbe.
4. Základné termíny uvedené v bode 4.1.1 tejto zmluvy musia byť zhotoviteľom presne dodržané tak, aby akýmkoľvek spôsobom neboli ovplyvnené, posunuté, resp. oneskorené práce na zhotovovaní diela zhotoviteľom.
5. Objednávateľ sa zaväzuje, že riadne a včasne dokončené dielo bez vád a nedorobkov prevezme a zaplatí nepeňažnú odplatu za jeho zhotovovanie podľa článku 6 tejto zmluvy.
6. V prípade nedodržania základných termínov je objednávateľ oprávnený uplatniť voči zhotoviteľovi sankcie (najmä zmluvné pokuty), a to bez ohľadu na skutočnosť, či neskoršie termíny a/alebo míľniky boli alebo neboli zhotoviteľom dodržané.
7. V prípade, ak zhotoviteľ nie je schopný splniť základné termíny a/alebo míľniky v bežnom pracovnom čase, je povinný samostatne zabezpečiť zhotovovanie diela vo viacerých zmenách, resp. nadčasových hodinách bez toho, aby tým objednávateľovi vznikli dodatočné náklady. Dohodnutá hodnota diela sa v takýchto prípadoch nemení.
8. Zhotoviteľ je oprávnený požadovať zmenu termínu realizácie diela iba v týchto prípadoch, ktoré budú objektívne a preukázateľne brániť v realizácii diela v termínoch podľa Harmonogramu:
9. zásahu orgánov verejnej správy, ktorý vznikol z dôvodov mimo sféry vplyvu zhotoviteľa,
10. prerušení prác na diele objednávateľom,
11. zmene technického riešenia diela zo strany objednávateľa,
12. v prípadoch vyššej moci, ktorá znemožňuje riadnu realizáciu diela alebo jeho časti,
13. omeškaní objednávateľa s odovzdaním staveniska,
14. v prípadoch ak klimatické, poveternostné a iné meteorologické podmienky objektívne neumožňujú uskutočňovania diela alebo zabraňujú použitiu technologických postupov potrebných na vykonanie diela.
15. Podmienkou zmeny termínu zhotovenia diela podľa tohto článku je skutočnosť, že zhotoviteľ ohlási dôvod na zmenu a objednávateľ túto zmenu schváli. Zmenu termínu zhotovenia diela schvaľuje objednávateľ výlučne písomnou formou. Zhotoviteľ v týchto prípadoch nie je počas tejto schválenej doby v omeškaní s ukončením a odovzdaním diela.
16. Akékoľvek náklady, ktoré vzniknú zhotoviteľovi nedodržaním základných termínov, resp. dosiahnutím ich riadneho a včasného splnenia, (napr. nadčasy, práca na zmeny, zvýšené nasadenie strojov, neracionálny prísun materiálov, zvýšené pracovné nasadenie a podobne), budú vždy na ťarchu zhotoviteľa. Dohodnutá hodnota diela sa v takýchto prípadoch nemení.
17. V prípade, ak zhotoviteľ riadne zhotoví dielo v súlade so zmluvou pred dohodnutým základným termínom, je objednávateľ oprávnený vykonané dielo prevziať aj v skoršom ponúknutom termíne. Skoršie prevzatie riadne vykonaného diela, resp. časti diela, nebude zhotoviteľovi bez vážneho dôvodu odopreté. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom.
18. V prípadoch, ak sa začatie zhotovovania diela omeškalo z iných dôvodov, ako z dôvodov výlučne na strane objednávateľa, jednotlivé základné termíny plnenia zmluvy musia byť splnené a dodržané, a to bez akéhokoľvek nároku na zvýšenie dohodnutej hodnoty diela.
19. Objednávateľ môže kedykoľvek vydať zhotoviteľovi pokyn, aby prerušil práce na zhotovovaní diela alebo niektorej jeho časti, avšak iba s relevantným odôvodnením. V priebehu takéhoto prerušenia je zhotoviteľ povinný naďalej chrániť dovtedy zhotovené dielo pred zničením, poškodením alebo stratou. V prípade prerušenia prác na zhotovovaní diela z iných dôvodov ako na strane zhotoviteľa alebo tretej strany sa všetky základné termíny a míľniky stanovené v časovom pláne výstavby posúvajú o počet dní takto nariadeného prerušenia zhotovovania diela. Po obdržaní pokynu objednávateľa na obnovenie prác, je zhotoviteľ povinný najneskôr do siedmich (7) dní práce na zhotovení diela obnoviť.

**Článok 5**

**Hodnota diela**

1. Zmluvné strany sa výslovne dohodli a týmto bez výhrad berú na vedomie, že ustanovenia tohto článku majú najmä informačný charakter o oceniteľnej majetkovej hodnote diela na účely stanovenia pomeru vzájomného plnenia zmluvných strán podľa tejto zmluvy (v tejto zmluve aj len ako „hodnota diela“) a ich účelom nie je založiť práva a povinnosti zmluvných strán k zaplateniu ceny v peniazoch, najmä s ohľadom na povahu nepeňažnej odplaty za vykonanie diela, ktorá je bližšie špecifikovaná v článku 6 tejto zmluvy, s výnimkou doplatenia rozdielu medzi prevodnou hodnotou predmetu nepeňažnej odplaty a hodnoty diela podľa bodu 6.2 tejto zmluvy.
2. Hodnota diela v rozsahu článku 3 tejto zmluvy je dohodnutá v súlade so zákonom č. 18/1996 Z. z. o cenách v znení neskorších predpisov a predstavuje čiastku:

Hodnota diela **[*doplniť*] EUR** (ďalej len „**hodnota diela**“)

1. Zmluvné strany sa dohodli, že hodnota diela je hodnotou platnou až do odovzdania diela.
2. Ak nie je v tejto zmluve uvedené inak, hodnota diela obsahuje všetky náklady zhotoviteľa na vykonanie diela.
3. Zmluvné strany sa dohodli, že objednávateľ môže od zhotoviteľa požadovať prípadné naviac práce (okrem prác uvedených v bode 5.6 tejto zmluvy), ktoré bude z titulu nepredvídateľných okolností potrebné vykonať naviac oproti predmetu plnenia tejto zmluvy podľa článku 3 a to výlučne za predpokladu, že potreba ich vykonania bude preukázateľne písomne odsúhlasená pred ich realizáciou a bezodkladne schválená štatutárnym orgánom objednávateľa, a zároveň že hodnota naviac prác presahujúca hodnotu diela nebude v súčte s hodnotou diela vyššia ako hodnota predmetných pozemkov podľa bodu 6.1 tejto zmluvy.
4. V hodnote diela sú obsiahnuté aj prípadné náklady vyplývajúce z titulu hospodárskeho rizika vzniknuté pri realizácii stavebných prác z dôvodu nepredvídateľných miestnych prekážok, sťažených podmienok, zmien geologických podmienok, zmien hydrogeologických podmienok, zmien hrúbok a materiálov konštrukcií určených k vybúraniu. Hodnota diela odráža všetky podmienky staveniska a situácie i tie, ktoré zhotoviteľ pri zachovaní odbornej starostlivosti má predvídať.
5. S výnimkou rozšírenia dohodnutého rozsahu diela, ktoré musí byť potvrdené uzatvoreným dodatkom k zmluve, nemôže zhotoviteľ požadovať, nárokovať alebo domáhať sa zvýšenia hodnoty diela podľa tejto zmluvy, a to z akéhokoľvek dôvodu, či už existoval pred uzatvorením zmluvy alebo vznikol pri, resp. po jej uzavretí, či bol spôsobený zmluvnou stranou alebo tretím subjektom, alebo tak došlo v dôsledku udalosti alebo skutočnosti mimo vplyvu akéhokoľvek subjektu. Zhotoviteľ nemôže žiadať o zvýšenie hodnoty diela ani v dôsledku vlastných chýb alebo chýb jeho subdodávateľov, nedostatočnej koordinácie, realizácie a kontroly realizácie diela alebo v dôsledku omylu. V prípade zníženia alebo úpravy rozsahu diela je objednávateľ oprávnený znížiť hodnotu diela o hodnotu nerealizovanej/upravenej časti diela.
6. Hodnota diela pokrýva všetky náklady spojené s realizáciou diela, najmä náklady na materiál, pracovníkov, stroje a mechanizmy, dopravu, riadenie a administratívu, subdodávateľskú činnosť, režijné náklady zhotoviteľa, dane, ktoré má zhotoviteľ platiť, zisk, poplatky a ako aj všetky ďalšie náklady zhotoviteľa v súvislosti s realizáciou diela (napr. infláciu, poplatky a úhrady za telefón, zvýšené náklady za prácu v zimnom období alebo náklady na práce vo viaczmennej prevádzke, sankcie, pokuty a penále iné ako podľa zmluvy).
7. Zhotoviteľ týmto výslovne potvrdzuje, že sa úplne oboznámil s rozsahom a charakterom predmetu plnenia a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich zo zmluvy a že pri stanovovaní hodnoty diela objednávateľovi:
8. sa podrobne oboznámil s projektovou dokumentáciou, vydanými povoleniami na stavbu a zmluvou,
9. preveril miestne podmienky na stavenisku,
10. zohľadnil všetky technické podmienky a termíny dodávky v rozsahu stanovenom v projektovej dokumentácii a zmluve,
11. do hodnoty diela zahrnul všetky práce, materiály a zariadenia potrebné na vykonanie diela aj v prípade, že neboli stanovené v projektovej dokumentácii a zmluve ale charakter diela si také práce, materiály a zariadenia vyžaduje v súlade s projektovou dokumentáciou a zmluvou,
12. zohľadnil v dohodnutých zmluvných podmienkach zmluvy všetky svoje požiadavky voči objednávateľovi súvisiace s predmetom zmluvy.

**Článok 6**

**Platobné podmienky**

1. Zmluvné strany sa dohodli, že odplatou za vykonanie diela bude súbor nehnuteľností – pozemkov vo vlastníctve mesta Stará Turá (objednávateľa), bližšie špecifikovaný označením individuálnych pozemkov v prílohe č. 3 – Uznesenie č. 3 – 18/2024 z 18. zasadnutie Mestského zastupiteľstva v Starej Turej konaného dňa 18. 07. 2024, a to parcely registra „C“:

* pozemok parc. č. 4554/10 – orná pôda o výmere 777 m2,
* pozemok parc. č. 4554/17 – orná pôda o výmere 713 m2,
* pozemok parc. č. 4554/18 – orná pôda o výmere 686 m2,
* pozemok parc. č. 4554/19 – orná pôda o výmere 654 m2,
* pozemok parc. č. 4554/21 – orná pôda o výmere 748 m2,
* pozemok parc. č. 4554/27 – orná pôda o výmere 801 m2,
* pozemok parc. č. 4554/28 – orná pôda o výmere 865 m2,

ktoré sú vo vlastníctve mesta Stará Turá, zapísané na Okresnom úrade Nové Mesto nad Váhom, katastrálny odbor, na LV č. 1 v podiele 1/1 v k. ú. Stará Turá (ďalej len „**predmetné pozemky**“), ktorých prevodná hodnota bola stanovená uznesením Mestského zastupiteľstva v Starej Turej podľa § 9a ods. 16 zákona č. č. 138/1991 Zb. o majetku obcí v znení neskorších predpisov a na základe Znaleckého posudku č. 9/2024 vypracovaného v zmysle vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku.

Prevodná hodnota predmetných pozemkov podľa tohto bola stanovená uznesením Mestského zastupiteľstva v Starej Turej na sumu **367.000,- EUR bez DPH** (ďalej len „**prevodná hodnota pozemkov**“). Táto suma zároveň predstavuje maximálnu výšku nepeňažnej odplaty za vykonanie diela. Mesto Stará Turá (objednávateľ) nad túto uvedenú sumu neposkytne žiadnu inú peňažnú alebo nepeňažnú odplatu alebo iné plnenie.

1. V prípade, že celková hodnota diela podľa bodu 5.2 tejto zmluvy bude nižšia ako prevodná hodnota predmetných pozemkov podľa bodu 6.1 tejto zmluvy, zhotoviteľ sa zaväzuje doplatiť tento rozdiel objednávateľovi v peniazoch bezhotovostným prevodom na účet objednávateľa uvedený v záhlaví tejto zmluvy do štrnástich (14) dní od dokončenia diela. Na základe hodnotiaceho kritéria na vyhodnotenie ponúk a  ponuky predloženej zhotoviteľom v rámci verejného obstarávania, ktoré predchádzalo uzatvoreniu tejto zmluvy, je suma, ktorú je zhotoviteľ povinný zaplatiť objednávateľovi podľa predchádzajúcej vety tohto bodu, vo výške **[*doplniť*] EUR bez DPH (výška bonusu v EUR bez DPH).**
2. K prevodu vlastníckeho práva k predmetným pozemkom (teda k návrhu zápis vlastníckeho práva vkladom do katastra nehnuteľností v prospech zhotoviteľa) dôjde až po riadnom dokončení diela a právoplatnej kolaudácii stavby, riadnom nadobudnutí vlastníckeho práva mestom Stará Turá k stavbe, ktorá je predmetom diela a zaplatení rozdielu medzi hodnotou diela a prevodnou hodnotou predmetných pozemkov zhotoviteľom podľa bodu 6.2 tejto zmluvy. Návrh na vklad vlastníckeho práva k predmetným pozemkom do katastra nehnuteľností v prospech zhotoviteľa je oprávnený podať objednávateľ alebo ním poverená a riadne splnomocnená tretia strana najneskôr do štrnástich (14) dní od protokolárneho prevzatia riadne dokončeného predmetu diela mestom Stará Turá a zaplatenia sumy zhotoviteľom podľa bodu 6.2 tejto zmluvy, podľa toho, ktorá zo skutočností uvedených v tejto vete nastane neskôr.
3. Zhotoviteľ nie je oprávnený postúpiť tretím osobám akékoľvek pohľadávky voči objednávateľovi, ktoré mu vznikli podľa alebo v súvislosti s uzatvorenou zmluvou bez predchádzajúceho písomného súhlasu objednávateľa. Porušenie tohto ustanovenia má za následok neplatnosť takéhoto postúpenia pohľadávky.

**Článok 7**

**Obmedzenie využitia predmetných pozemkov**

1. Zhotoviteľ výslovne berie na vedomie, že predmetné pozemky sú určené výlučne na výstavbu rodinných domov a príslušenstva k nim, za dodržania architektonických regulatívov podľa bodu 7.2 tejto zmluvy a zároveň podmienky platného územného plánu pre predmetnú lokalitu.
2. Zhotoviteľ je pri výstavbe rodinných domov na predmetných pozemkoch povinný dodržať nasledovné regulatívy:
3. **Podlažnosť**: výška hrebeňa strechy max. 8,5 m,
4. **Tvar strechy**: sedlová, môže byť doplnená o hmotu garáže s plochou strechou. Hrebeň strechy umiestnený kolmo na uličnú čiaru,
5. **Sklon strechy**: od 35° do 50°,
6. **Uličná čiara**: min. 5 m, maximálne 7 m,
7. **Fasáda objektov**: omietaná vo farebnej škále od bielej do šedej a v zemitých hnedých a okrových odtieňoch, môžu byť dokombinované o drevený obklad,
8. **Oplotenie:** konštrukcie oplotení z uličnej strany vyššie ako 1,5 m môžu byť len priehľadné z dreva, z kovových prvkov alebo zo zelene; nové oplotenia umiestňovať minimálne 2,5 m od krajnice komunikácie podľa jej navrhovaného šírkového usporiadania; max. výška oplotenia: 1,6 m; typ oplotenia: klasické pletivo, doplnené líniovou zeleňou, transparentný, drevený latkový, v terénnych odskokoch plot možno dokombinovať napr. gabiónmi, či betónovými múrikmi, nie však po celej dĺžke oplotenia,
9. **Min. vzdialenosť domu od hranice pozemku**: 3 m.
10. V prípade, že ktorékoľvek písmeno vyššie uvedeného architektonického regulatívu v bode 7.2 tejto zmluvy nebude pri výstavbe rodinných domov na predmetných pozemkoch dodržané, objednávateľ bude požadovať od zhotoviteľa zaplatenie zmluvnej pokuty. Zmluvná pokuta na účely tohto článku je jedna tretina (1/3) hodnoty diela podľa bodu 5.2 tejto zmluvy. Zmluvnú pokutu môže objednávateľ požadovať za každý individuálny pozemok z predmetných pozemkov, na ktorom nebude architektonický regulatív dodržaný.
11. Zmluvnú povinnosť dodržať architektonický regulatív pri výstavbe rodinných domov na predmetných pozemkoch je zhotoviteľ povinný preniesť a zmluvne zaviazať aj každého ďalšieho nadobúdateľa ktoréhokoľvek pozemku z predmetných pozemkov. V prípade nedodržania tejto povinnosti je objednávateľ oprávnený požadovať zmluvnú pokutu od zhotoviteľa rovnako ako podľa predchádzajúceho bodu.
12. Zmluvné povinnosti zhotoviteľa podľa tohto článku trvajú aj po riadnom zhotovení a odovzdaní diela a skončení tejto zmluvy splnením podľa bodu 13.1 písm. a) tejto zmluvy.

**Článok 8**

**Podmienky a spôsob realizácie diela**

1. Zhotoviteľ je povinný dodržiavať pri plnení tejto zmluvy všetky súvisiace všeobecne záväzné právne predpisy a technické normy.
2. Zhotoviteľ je povinný umožniť:
3. objednávateľovi a zamestnancom objednávateľa povereným technickým dozorom,
4. stavebnému dozoru objednávateľa,
5. orgánom verejnej správy, vykonávajúcim činnosti v rámci svojich právomocí,
6. inej osobe oprávnenej na to všeobecne záväzným právnym predpisom alebo splnomocnenej objednávateľom,

prístup na stavenisko a na ktorékoľvek miesto, kde sa budú vykonávať práce súvisiace s touto zmluvou.

1. Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a bezpečnosť a ochranu zdravia pri práci (BOZP). Zhotoviteľ zabezpečuje na vlastné náklady koordinátora BOZP.
2. Zhotoviteľ je povinný na požiadanie odovzdať objednávateľovi fotokópie dokladov o odbornej spôsobilosti všetkých osôb, ktoré budú vykonávať dielo.
3. Ku dňu odovzdania staveniska (pracoviska) sa zhotoviteľ zaväzuje potvrdiť objednávateľovi identifikáciu osoby stavbyvedúceho. Ku dňu odovzdania staveniska (pracoviska) sa objednávateľ zaväzuje zhotoviteľovi odovzdať:
4. projektovú dokumentáciu,
5. stavebné povolenie,
6. oznámenie o tom, kto bude vykonávať stavebný dozor, spolu s identifikačnými údajmi tohto subjektu.

Objednávateľ sa zaväzuje poskytnúť zhotoviteľovi potrebnú súčinnosť k riadnemu vykonaniu diela, na základe požiadavky zhotoviteľa.

1. Zhotoviteľ počas realizovania diela a odstraňovania prípadných vád na ňom je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na stavenisku aj mimo neho pred znečistením, udržiavať na stavenisku a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie akýchkoľvek toxických odpadov alebo látok.
2. Zhotoviteľ je pred začatím výkopových prác alebo iných prác, ktoré by mohli ohroziť existujúce podzemné a nadzemné inžinierske siete, ako sú kanalizačné, vodovodné, plynovodné potrubia, káble vysokého napätia, telekomunikačné káble a iné známe existujúce prekážky, povinný oboznámiť sa s ich umiestnením.
3. V prípade, že sa v dokumentoch tvoriacich túto zmluvu objaví nejednoznačnosť alebo nezrovnalosť (napr. rozdiel medzi technickou správou a výkresom), zhotoviteľ je povinný požiadať objednávateľa o vydanie potrebných objasnení alebo pokynov.
4. Zhotoviteľ v plnom rozsahu zodpovedá za bezpečnosť a ochranu zdravia pri práci a bezpečnosť technických zariadení pri realizácii odstraňovacích a stavebných prác, najmä v súlade s ustanoveniami vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ preberá plnú zodpovednosť za primeranosť, stabilitu a bezpečnosť všetkých pracovných postupov a metód výstavby. Zhotoviteľ je povinný zaistiť bezpečnosť všetkých osôb oprávnených byť na stavenisku a podniknúť všetky potrebné opatrenia na ochranu životného prostredia na stavenisku a mimo neho tak, aby sa zamedzilo škodám alebo ohrozeniu osôb alebo majetku, alebo iným nepriaznivým účinkom realizácie stavby. objednávateľ nezodpovedá za akékoľvek odškodnenie alebo kompenzácie splatné ktorémukoľvek robotníkovi alebo inej osobe vykonávajúcej práce na diele.
5. Zhotoviteľ je povinný viesť odo dňa prevzatia staveniska o prácach, ktoré vykonáva, stavebný denník, a to v jednom origináli a v jednej kópii pre objednávateľa, resp. stavebný dozor. Do denníka sa zapisujú všetky rozhodujúce skutočnosti, týkajúce sa realizácie práce, predovšetkým:
6. ich časový postup,
7. údaje o počasí (maximálna a minimálna teplota),
8. údaj o pracovníkoch a ich počtoch, mechanizmoch,
9. rozsah a kvalita prác,
10. prípadné odchýlky od projektovej dokumentácie a ich zdôvodnenia,
11. prípadné vyjadrenia stavebného dozoru alebo objednávateľa,
12. prípadné vyjadrenia projektanta,
13. prípadné prerušenia prác s ich odôvodnením,
14. iné údaje dôležité pre posúdenie hospodárnosti prác a
15. údaje nevyhnutné pre posúdenie prác orgánmi verejnej správy.
16. Stavebný dozor je oprávnený denne sledovať obsah stavebného denníka. Za týmto účelom zodpovedný zástupca zhotoviteľa je povinný predložiť stavebnému dozoru denný záznam vykonaných prác, najneskôr nasledujúci deň na podpis. Stavebný dozor v stavebnom denníku vyznačí svoj súhlas prípadne nesúhlas s obsahom denného záznamu, a to s uvedením dôvodov nesúhlasu. Ak tak neurobí naj neskôr do troch (3) dní odo dňa predloženia záznam u zhotoviteľom má sa za to, že s obsahom záznamu súhlasí.
17. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady.
18. Zhotoviteľ bude informovať objednávateľa o stave rozpracovanosti diela (odstraňovacích prác) na pravidelných kontrolných dňoch, ktoré bude organizovať podľa požiadavky objednávateľa. Kontrolný deň sa bude konať v termíne určenom dohodou strán, najneskôr do piatich (5) dní od obdržania žiadosti objednávateľa zhotoviteľom.
19. Zhotoviteľ je povinný informovať objednávateľa o dodávateľoch a subdodávateľoch, ktorí sa budú podieľať na realizačných prácach na predmete diela.
20. Zhotoviteľ je povinný pri plnení tejto zmluvy riadiť sa písomnými pokynmi objednávateľa. V prípade ak pokyny objednávateľa budú podľa názoru zhotoviteľa nevhodné, zhotoviteľ na to objednávateľa písomne upozorní. Ak napriek upozorneniu bude objednávateľ trvať na realizácii predmetných pokynov, zhotoviteľ nezodpovedá za prípadné škody spôsobené nevhodnými pokynmi objednávateľa.
21. Zhotoviteľ sa zaväzuje, že akúkoľvek ním spôsobenú alebo zapríčinenú škodu pri realizácii diela odstráni tak, že uvedie vec do pôvodného stavu na vlastné náklady, alebo nahradí spôsobenú škodu bez zbytočného odkladu objednávateľovi. Určenie spôsobu odstránenia škody podľa tohto bodu zmluvy patrí objednávateľovi.
22. Všetky podstatné časti diela, stavebné materiály, výrobky, ich hlavné časti a podobne je zhotoviteľ povinný predložiť na schválenie stavebnému dozoru. Na vyžiadanie mu tiež musia byť predložené výkresy, a iné podklady súvisiace s predmetom plnenia.
23. Zhotoviteľ použije pre dielo len výrobky, ktoré majú také vlastnosti, aby počas predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia. Za týmto účelom materiály, stavebné diely a výrobky zabezpečované zhotoviteľom musia byť dokladované certifikátmi v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať tejto zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša zhotoviteľ. Objednávateľ môže stanoviť termín na odstránenie chýb primeraný Ich rozsahu.
24. Stavebný dozor je oprávnený dať pracovníkom zhotoviteľa pokyn prerušiť prácu, ak zodpovedný pracovník zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody. Objednávateľ alebo stavebný dozor má plné právo namietať a žiadať zhotoviteľa, aby ihneď odvolal zo stavby každého pracovníka, ktorého zhotoviteľ zabezpečil a ktorý sa, podľa ich názoru, nesprávne správa alebo je nezodpovedný, či nedbalý vo vzťahu k riadnemu plneniu svojich povinnosti, alebo ktorého prítomnosť na stavbe je z iných dôvodov, podľa mienky objednávateľa alebo stavebného dozoru, nežiadúca.
25. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou tak, aby mal objednávateľ a stavebný dozor prehľad o ľuďoch pohybujúcich sa v rámci staveniska. Firemným štítkom neoznačeného pracovníka má zástupca objednávateľa právo vykázať zo stavby.
26. Zhotoviteľ v prípade vzniku škody spôsobenej činnosťou jeho alebo jeho subdodávateľov zabezpečí jej nápravu a vysporiadanie do tridsiatich (30) dní, o čom predloží objednávateľovi písomný doklad. Zhotoviteľ je povinný odškodniť v plnej výške objednávateľa za všetky škody a nároky súvisiace s úmrtím alebo zranením akejkoľvek osoby, stratou alebo poškodením akéhokoľvek majetku (iného ako dielo) alebo životného prostredia, ku ktorým došlo následkom realizácie diela alebo odstránenia všetkých jeho vád. Medzi tieto nároky patria tiež náklady súvisiace s reklamáciami, súdnym alebo správnym konaním, náhradami škôd iným osobám, ktoré bude objednávateľ povinný zaplatiť, iným nákladom, poplatkom, pokutou alebo inou sankciou uloženou objednávateľovi.
27. Zhotoviteľ je povinný mat' uzatvorené poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia minimálne 200.000,- EUR. Toto poistenie musí byť platné počas celej doby realizácie stavebných prác – diela podľa tejto zmluvy a zhotoviteľ je povinný to na výzvu objednávateľa kedykoľvek preukázať.
28. Ak zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Kým zhotoviteľ nedostane písomné pokyny objednávateľa určujúce spôsob a rozsah o zmeny diela je zhotoviteľ oprávnený vykonávanie diela prerušiť iba v tej časti, ktorá je postihnutá skrytými prekážkami. Ak zhotoviteľ porušil svoju povinnosť zistiť pred začatím vykonávania diela prekážky uvedené v tomto odseku a oznámiť ich objednávateľovi, má objednávateľ voči nemu nárok na náhradu škody.
29. Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania diela, najmä, nie však výlučne všetkých zakrývaných častí diela. Na požiadanie objednávateľa sa zhotoviteľ zaväzuje sprístupniť objednávateľovi fotodokumentáciu a umožniť objednávateľovi vyhotovenie kópií fotodokumentácie. Pokiaľ sa zmluvné strany nedohodnú inak, povinnosť zhotoviteľa archivovať fotodokumentáciu zaniká odovzdaním fotodokumentácie objednávateľovi pri odovzdaní a prevzatí diela.
30. Zhotoviteľ sa zaväzuje vykázať zo staveniska všetky osoby, ktoré odmietajú dodržiavať podmienky ustanovené všeobecne záväznými právnymi predpismi na úseku bezpečnosti a ochrany zdravia pri práci, ochrany pred požiarmi, hygieny a ochrany životného prostredia alebo soby, ktoré tieto predpisy porušujú ako aj všetky osoby, ktoré nie sú uvedené v zozname, podľa predchádzajúceho bodu (netýka sa osôb poverených objednávateľom. Za týmto účelom sa zhotoviteľ zaväzuje zabezpečiť, aby všetci jeho pracovníci, vrátane pracovníkov subdodávateľov, absolvovali všetky príslušné školenia a disponovali všetkými nevyhnutnými certifikátmi, osvedčeniami a povoleniami.
31. Objednávateľ alebo ním poverená osoba má právo kedykoľvek v priebehu vykonávania diela v rámci pracovnej doby požiadať pracovníkov zhotoviteľa ako aj pracovníkov subdodávateľov o absolvovanie skúšky na overenie prítomnosti alkoholu alebo inej omamnej resp. psychotropnej látky. V prípade pozitívneho výsledku uvedených skúšok sa zhotoviteľ zaväzuje s okamžitou účinnosťou odvolať z prác na dodávke stavebných prác previnilého pracovníka zhotoviteľa alebo subdodávateľa; pre vylúčenie akýchkoľvek pochybností platí, že odmietnutie vykonania skúšky pracovníkom zhotoviteľa alebo subdodávateľa má pre účely tejto zmluvy rovnaké účinky ako pozitívny výsledok skúšky.
32. Zhotoviteľ sa zaväzuje zabezpečiť, aby sa jeho pracovníci, ako aj pracovnici subdodávateľov, bez súhlasu objednávateľa nepohybovali alebo sa nezdržiavali na častiach staveniska, ktoré bezprostredne nesúvisia s výkonom prác na diele.
33. Zhotoviteľ sa zaväzuje nepoužiť bez predchádzajúceho písomného súhlasu objednávateľa akýkoľvek materiál alebo výrobky, ktoré nie sú uvedené v projektovej dokumentácii. Za týmto účelom sa zhotoviteľ zaväzuje, že pri vykonávaní diela nebude použitý materiál, ktorý je škodlivý alebo svojou povahou inak nevhodný. Všetky stavebné výrobky a materiály použité pri vykonávaní diela musia spĺňať kritériá uvedené v právnych predpisoch a projektovej dokumentácii. Všetky stavebné výrobky použité pri vykonávaní diela musia byť bez akýchkoľvek právnych vád a nesmie sa na vzťahovať výhrada vlastníctva akejkoľvek tretej osoby.
34. Zhotoviteľ sa zaväzuje zabezpečiť si na vlastné náklady dodávku energií a médií (voda, elektrika a pod.), a to počas celej doby zhotovenia diela, vrátane zriadenia všetkých prípojok a inštalácie meračov a rozvodov. Poplatky za pripojenie a dodávku energií a médií ako aj ďalších služieb s tým súvisiacich uhrádza v celom rozsahu zhotoviteľ.

**Článok 9**

**Vlastnícke právo objednávateľa k predmetu diela**

1. Výlučným vlastníkom zhotovovaného diela je od počiatku objednávateľ.
2. Vlastnícke právo k jednotlivým materiálom, komponentom, výrobkom a iným častiam diela použitým zhotoviteľom pri zhotovení diela, nadobúda objednávateľ okamihom ich zabudovania do diela.
3. Prípadné následné oddelenie týchto materiálov, komponentov, výrobkov a iných častí diela od zhotovovaného diela nemá za následok zmenu vlastníckeho práva.
4. Zhotoviteľ sa zaväzuje, že všetky materiály, komponenty, výrobky a iné časti diela, ktoré použije na zhotovenie diela, budú bez akýchkoľvek právnych vád (nebudú predmetom záložného práva, iných práv tretích osôb, predmetom exekučného konania, nebudú poňaté do konkurznej či reštrukturalizačnej podstaty a pod.) a že zhotoviteľ bude v čase ich dodania neobmedzeným vlastníkom týchto materiálov, komponentov, výrobkov a iných častí diela.
5. Zhotoviteľ sa zaväzuje, že pri zhotovovaní diela nepoužije žiaden materiál, komponenty, výrobky a iné časti diela, na ktoré by sa vzťahovala výhrada vlastníctva akejkoľvek tretej osoby. Zhotoviteľ potvrdzuje, že objednávateľ je oprávnený sa za každých okolností domnievať, že výlučným vlastníkom dodávaného materiálu, komponentu, výrobku a/alebo ktorejkoľvek časti diela je v čase dodávky zhotoviteľ a okamihom zabudovania materiálu, komponentu, výrobku a/alebo ktorejkoľvek časti diela do diela sa jeho výlučným vlastníkom stáva objednávateľ.
6. Objednávateľ je výlučným vlastníkom všetkých vecí, dokumentov, podkladov odovzdaných zhotoviteľovi na riadne a včasné zhotovenie diela, a to po celú dobu zhotovovania diela zhotoviteľom. Zhotoviteľ je povinný a oprávnený použiť všetky veci, dokumenty, podklady odovzdané mu objednávateľom na zhotovenie diela výlučne na účel zhotovenia diela podľa zmluvy. Akékoľvek iné použitie vecí, dokumentov, podkladov odovzdaných zhotoviteľovi objednávateľom je zakázané a bude objednávateľom považované za podstatné porušenie zmluvy. Po riadnom zhotovení diela, ako aj v prípade predčasného ukončenia zmluvy, je zhotoviteľ povinný všetky veci, dokumenty, podklady odovzdané mu objednávateľom na zhotovenie diela vrátiť objednávateľovi.

**Článok 10**

**Odovzdanie a prevzatie diela, záručná dobu a zodpovednosť za vady**

1. Predmetom odovzdania a prevzatia bude celé dielo naraz, ak sa zmluvné strany nedohodnú inak.
2. Zhotoviteľ je povinný písomne oznámiť objednávateľovi najneskôr štrnásť (14) dní vopred, kedy bude predmet plnenia pripravený na odovzdanie a prevzatie. Na základe návrhu zhotoviteľa, objednávateľ zvolá najneskôr do siedmych (7) dní písomnou pozvánkou preberacie konanie, na ktorom si zmluvné strany dohodnú časový program odovzdania diela.
3. K preberaciemu protokolu je zhotoviteľ povinný pripraviť a objednávateľovi odovzdať tieto doklady:
4. v prípade, ak budú použité: atesty a certifikáty výrobkov, osvedčenia o skúškach
5. použitých materiálov a konštrukcií,
6. dokumentáciu priebehu všetkých realizovaných stavebných prác (fotografie, prípadne videozáznamy),
7. kópiu stavebného denníka,
8. geodetické porealizačné zameranie skutočného vyhotovenia stavby, ktoré bude spĺňať predpisy zodpovedajúce zápisu do katastra nehnuteľnosti,
9. doklady o likvidácii odpadu v súlade s právnymi predpismi,
10. iné zápisy a doklady realizovaných prác podľa dohody strán,
11. porealizačné vyjadrenia sa správcov existujúcich inžinierskych sietí, ak sú podľa predpisov vyžadované.

Nedodanie certifikátov a atestov použitých materiálov a ostatných dokladov súvisiacich s predmetom zmluvy, ktoré sú potrebné k uvedeniu do užívania, je dôvodom neprevzatia predmetu zmluvy objednávateľom.

1. O odovzdaní a prevzatí diela spíše objednávateľ a zhotoviteľ preberací protokol.
2. Objednávateľ sa zaväzuje dielo prevziať v prípade ak bude dielo bez vád a nedorobkov, ktoré by znemožňovali či obmedzovali užívanie stavby a zhotoviteľ odovzdá pri preberacom konaní objednávateľovi všetky doklady uvedené v bode 10.3 tejto zmluvy.
3. V prípade ak objednávateľ bezdôvodne odmietne dielo prevziať, dielo sa považuje za prevzaté a odovzdané v deň preberacieho a odovzdávacieho konania, alebo v deň, kedy sa takéto konanie malo konať.
4. Preberací protokol bude vyhotovený v dvoch vyhotoveniach a bude obsahovať najmä:
5. základné údaje o diele,
6. zoznam odovzdaných dokladov,
7. prehlásenie strán o tom , že zhotoviteľ dielo odovzdáva a objednávateľ dielo preberá, pokiaľ objednávateľ nevyužije svoje právo odmietnuť dielo prevziať,
8. podpisy oprávnených zástupcov zmluvných strán,
9. dĺžku trvania záručnej lehoty,
10. termín, do ktorého je zhotoviteľ povinný vypratať stavenisko.

Ak objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, opakuje sa preberacie konanie podľa tohto článku.

1. Zhotoviteľ zodpovedá za to, že dielo bude zhotovené podľa podmienok tejto zmluvy a že počas záručnej doby bude mať vlastnosti dohodnuté v tejto zmluve. Zhotoviteľ zodpovedá za to, že dielo bude vykonané podľa dohodnutých podmienok tejto zmluvy a projektu stavby a zároveň zodpovedá za kvalitu diela po dobu plynutia záručnej lehoty.
2. Zmluvné strany sa dohodli, že záručná doba na stavebné práce v rámci diela bude trvať **šesťdesiat (60) mesiacov** a začína plynúť od uvedenia diela do prevádzky. Uvedením do prevádzky sa rozumie právoplatnosť kolaudačného rozhodnutia, počas ktorého bolo preukázané, že dielo je schopné bezpečnej prevádzky, spĺňa požadované technické parametre a nevyskytli sa žiadne poruchy ani iné vady. Na materiály a výrobky, ktoré sú súčasťou diela, sa vzťahuje záručná doba poskytnutá ich výrobcom, min. však **dvadsaťštyri (24) mesiacov**.
3. Práva zo zodpovednosti za vady musia byľ uplatnené u zhotoviteľa v záručnej dobe, inak tieto práva zanikajú.
4. Objednávateľ oznámi zhotoviteľovi bez zbytočného odkladu vady diela , ktoré sa objavili počas záručnej doby a ktoré sa vyskytli aj napriek primeranej starostlivosti po odovzdaní diela (skryté vady). V oznámení objednávateľ uvedie ako sa vady prejavujú. K oznámeniu prípadne predloží dôkazné prostriedky a navrhovaný termín ich odstránenia.
5. Zhotoviteľ je povinný na reklamáciu reagovať do piatich (5) pracovných dní po jej obdržaní a následne dohodnúť s objednávateľom a podľa okolností aj s projektantom spôsob a primeranú lehotu bezodplatného odstránenia vady. Ak reklamuje objednávateľ u zhotoviteľa vady zhotoveného diela v záručnej dobe, je zhotoviteľ povinný tieto bezodplatne odstrániť v technicky najkratšom možnom čase. Objednávateľ môže poskytnúť na požiadanie zhotoviteľa dlhšiu lehotu, ak odstránenie vady vyžaduje dlhšiu lehotu. V prípade, ak nedôjde medzi stranami k dohode ohľadom lehoty na odstránenie vád diela, táto lehota bude tridsať (30) dní od obdržania reklamácie objednávateľa zhotoviteľom.
6. Objednávateľ môže zadať odstránenie nejakej vady tretej strane na náklady zhotoviteľa. Môže tak urobiť vtedy, ak zhotoviteľ reklamovanú vadu neodstráni včas. Objednávateľ je povinný informovať zhotoviteľa minimálne desať (10) dní vopred o svojom úmysle zadať odstránenie vady tretej strane. Ak zhotoviteľ sám neodstráni takúto vadu do desiatich (10) dní od obdržania informácie podľa predchádzajúcej vety, objednávateľ môže zadať odstránenie tejto vady tretej strane. Primerané náklady súvisiace s odstránením vady budú vyúčtované zhotoviteľovi, ktorý ich uhradí objednávateľovi do piatich (5) dní od doručenia faktúry.

**Článok 11**

**Zmluvné pokuty a náhrada škody**

1. V prípade omeškania zhotoviteľa s riadnym a včasným odovzdaním zmluvného diela je zhotoviteľ povinný zaplatiť objednávateľovi zmluvnú pokutu vo výške 0,05 % prevodnej hodnoty pozemkov za každý začatý deň omeškania, celkovo však maximálne do hodnoty 75 % z celkovej prevodnej hodnoty pozemkov.
2. Ak bude zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela v dohodnutom termíne, alebo ak zhotoviteľ neodstráni vady diela uplatnené objednávateľom v záručnej dobe v zmysle článku 9 tejto zmluvy včas, je povinný zaplatiť objednávateľovi zmluvnú pokutu vo výške 100,- EUR za každý začatý deň omeškania až do ich odstránenia.
3. V prípade, ak zhotoviteľ neumožní objednávateľovi či stavebnému dozoru kedykoľvek kontrolu prebiehajúcich stavebných prác, je povinný zaplatiť objednávateľovi zmluvnú pokutu vo výške 500,- EUR za každý jednotlivý aj opakovaný prípad takéhoto postupu.
4. V prípade omeškania je zhotoviteľa s predložením dôkazov o existencii poistenia podľa bodu 8.22 tejto zmluvy, je zhotoviteľ povinný zaplatiť objednávateľovi zmluvnú pokutu vo výške 100,- EUR denne za každý deň omeškania.
5. Týmito zmluvnými pokutami nie je dotknutý nárok strán na uplatnenie nároku na náhradu škody, ktorý ostáva v celom rozsahu zachovaný.
6. Zhotoviteľ do siedmich (7) dní od prevzatia staveniska zloží na bankový účet objednávateľa zábezpeku vo výške 3,5 % z prevodnej hodnoty pozemkov. Táto zábezpeka slúži na úhradu zmluvných sankcií, náhrady škody a ostatných pohľadávok, ktoré vzniknú objednávateľovi voči zhotoviteľovi na základe tejto zmluvy alebo v súvislosti s ňou. V prípade vzniku pohľadávky objednávateľa voči zhotoviteľovi, objednávateľ oznámi zhotoviteľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a zhotoviteľ je povinný najneskôr do siedmich (7) dní po doručení takéhoto oznámenia zaplatiť objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 3,5 % z prevodnej hodnoty pozemkov. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po vykonaní prevodu predmetných pozemkov podľa bodu 6.3 tejto zmluvy, je zhotoviteľ oprávnený požiadať objednávateľa o vrátenie zloženej zábezpeky, resp. jej nevyčerpanej časti a objednávateľ je v takom prípade povinný vrátiť zábezpeku, resp. jej nevyčerpanú časť zhotoviteľovi najneskôr do siedmich (7) dní od kedy mu zhotoviteľ svoju žiadosť doručil.
7. Zábezpeku podľa predchádzajúceho bodu môže zložiť zhotoviteľ aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený objednávateľom bez dodatočných obmedzení stanovených bankou alebo zhotoviteľom. Banková záruka musí byť platná po dobu o jeden (1) mesiac presahujúcu dohodnutý termín ukončenia realizácie diela. V prípade čerpania finančných prostriedkov z bankovej záruky je v zhotoviteľ povinný doplniť výšku bankovej záruky do siedmich (7) dní tak, aby opätovne zodpovedala požadovanej výške, teda 3,5 % z prevodnej hodnoty pozemkov. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po vykonaní prevodu predmetných pozemkov podľa bodu 6.3 tejto zmluvy, je zhotoviteľ oprávnený požiadať objednávateľa o vrátenie záručnej listiny, a objednávateľ je v takom prípade povinný vrátiť záručnú listinu, ak už nemá žiadne nároky, ktoré by z nej mohol uplatňovať, a to najneskôr do siedmich (7) dní od kedy mu zhotoviteľ svoju žiadosť doručil. Originál bankovej záruky je zhotoviteľ povinný odovzdať objednávateľovi najneskôr do siedmich (7) dní od účinnosti tejto zmluvy.
8. Ustanoveniami tohto článku nie sú dotknuté nároky objednávateľa na zmluvnú pokutu voči zhotoviteľovi podľa bodov 7.3 a 15.8 tejto zmluvy.

**Článok 12**

**Použitie subdodávateľov**

1. Zmluvné strany sa dohodli, že zhotoviteľ je oprávnený plniť túto zmluvu výlučne prostredníctvom subdodávateľov uvedených v prílohe č. 4 - Zoznam subdodávateľov (ďalej len „**zoznam subdodávateľov**"). V takomto prípade zhotoviteľ zodpovedá rovnako, ako zmluvu plnil sám.
2. Zhotoviteľ predkladá v prílohe č. 4 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
3. V prípade, že počas trvania tejto zmluvy bude mať zhotoviteľ záujem zmeniť ktorúkoľvek osobu subdodávateľa uvedenú v zozname subdodávateľov, zmluvné strany sa dohodli na nasledujúcom postupe: zhotoviteľ písomne požiada objednávateľa o súhlas so zmenou v osobe subdodávateľa, pričom:
4. v žiadosti uvedie identifikáciu osoby, ktorá sa má stať subdodávateľom,
5. v žiadosti uvedie špecifikáciu časti plnenia zmluvy, ktorá má byť realizovaná prostredníctvom navrhovanej osoby,
6. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako pätnásť (15) dní odo dňa doručenia tejto žiadosti objednávateľovi,
7. v žiadosti uvedie, či s ohľadom na výšku odplaty, ktorú bude zhotoviteľ platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
8. k žiadosti pripojí nové navrhované znenie zoznamu subdodávateľov v minimálne dvoch (2) vyhotoveniach podpísaných zhotoviteľom.
9. Objednávateľ žiadosť zhotoviteľa o zmenu v osobe subdodávateľa:
10. odsúhlasí, a to zaslaním zo strany objednávateľa podpísaného zoznamu Subdodávateľov zhotoviteľovi alebo
11. odmietne, pričom v oznámení o odmietnutí žiadosti zhotoviteľa uvedie dôvody odmietnutia.
12. Osoba, ktorá sa má stať subdodávateľom, sa týmto stáva podľa tejto zmluvy zápisom do Zoznamu subdodávateľov podpísaného zo strany objednávateľa.
13. V prípade odmietnutia žiadosti zhotoviteľa o zmenu v osoby subdodávateľa zo strany objednávateľa, je zhotoviteľ oprávnený navrhnúť tú istú osobu ako subdodávateľa až po splnení podmienok vytknutých objednávateľom v odmietnutí žiadosti zhotoviteľa o zmenu v osobe subdodávateľa. Ak sa objednávateľ nevyjadrí k návrhu zhotoviteľa do pätnástich (15) dní od jeho oznámenia, platí, že navrhovanú zmenu odsúhlasil.
14. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke, tak ako keby plnenie realizované na základe takejto zmluvy realizoval sám. Plnenie predmetu tejto zmluvy prostredníctvom iných osôb ako osôb určených podľa tohto článku sa považuje za podstatné porušenie tejto zmluvy zo strany zhotoviteľa a zakladá právo objednávateľa na okamžité odstúpenie od zmluvy bez poskytnutia dodatočnej lehoty na nápravu.

**Článok 13**

**Skončenie a odstúpenie od zmluvy**

1. Táto zmluva môže zaniknúť nasledovnými spôsobmi:
2. splnením,
3. písomnou dohodou zmluvných strán,
4. odstúpením od zmluvy.
5. Objednávateľ môže odstúpiť od tejto zmluvy alebo odobrať zhotoviteľovi časť realizovaných výkonov a nechať ich realizovať tretími osobami na primerané a preukázané náklady zhotoviteľa a to z nasledovných dôvodov ležiacich na strane zhotoviteľa:
6. z dôvodov stanovených v Obchodnom zákonníku (§ 345 a nasl. zákona č. 513/1991 Zb.),
7. z dôvodov stanovených Zákone o verejnom obstarávaní (§ 19 zákona č. 343/2015 Z. z.),
8. ak sa ktorékoľvek vyhlásenie alebo ubezpečenie zhotoviteľa uvedené v tejto zmluve ukáže ako nepravdivé a nesprávne,
9. ak je zhotoviteľ v omeškaní s realizáciou diela oproti harmonogramu o viac ako tridsať (30) dní,
10. ak zhotoviteľ preukázateľne nezhotovuje predmet plnenia v požadovanej kvalite a ani po písomnom upozornení zo strany objednávateľa nedošlo k zjednaniu nápravy v lehote minimálne štrnásť (14) dní od doručenia písomného upozornenia, alebo
11. ak zhotoviteľ postúpi alebo prevedie práva a povinnosti, vyplývajúce mu zo zmluvy, tretej osobe, v rozpore s podmienkami zmluvy;
12. ak objednávateľ zistí, že zhotoviteľ pri plnení svojich povinností koná v rozpore s dobrými mravmi (napr. ak sľúbi majetkový prospech inému),
13. ak sa na majetok zhotoviteľa začalo konkurzné konanie na základe návrhu tretej osoby na vyhlásenie konkurzu a zhotoviteľ na žiadosť objednávateľa v lehote najmenej siedmich (7) dní existenciu dôvodov na vyhlásenie konkurzu alebo zastavenie konkurzného konania pre nedostatok majetku hodnoverne nevyvráti,
14. ak bol na majetok zhotoviteľa samotným zhotoviteľom podaný návrh na vyhlásenie konkurzu alebo návrh na povolenie reštrukturalizácie, alebo ak návrh na povolenie reštrukturalizácie bol podaný treťou osobou so súhlasom zhotoviteľa,
15. ak vznikne reálna hrozba konkurzu na majetok zhotoviteľa alebo oprávnená hrozba reštrukturalizácie zhotoviteľa a zhotoviteľ na žiadosť objednávateľa v lehote najmenej siedmich (7) dní existenciu reálnej hrozby konkurzu alebo reštrukturalizácie hodnoverne nevyvráti,
16. ak zhotoviteľ stratí oprávnenia vyžadované príslušnými právnymi predpismi na činnosti, na základe ktorých je zhotoviteľ oprávnený dodávať služby, nevyhnutné na riadne a včasné dokončenie diela v súlade s príslušnými právnymi predpismi a touto zmluvou,
17. ak zhotoviteľ vstúpi do likvidácie,
18. ak bol na zhotoviteľa vyhlásený bankrot alebo sa stal platobne neschopným a zhotoviteľ na žiadosť objednávateľa v lehote najmenej siedmich (7) dní existenciu tohto dôvodu nevyvráti.
19. Zhotoviteľ je oprávnený odstúpiť od tejto zmluvy najmä z nasledovných dôvodov ležiacich na strane objednávateľa:
20. ak je objednávateľ v omeškaní s poskytnutím súčinnosti potrebnej pre riadne vykonanie diela o viac ako pätnásť (15) dní,
21. ak nedôjde k dohode o podmienkach vykonania naviac prác, ktoré sú potrebné pri riadne dokončenie diela, pod podmienkou splnenia limitu hodnoty prípadných naviac prác podľa bodu 5.5 tejto zmluvy, v lehote do tridsiatich (30) dní odo dňa oznámenia potreby naviac prác zhotoviteľom objednávateľovi,
22. ak nedôjde k dohode o úhrade naviac nákladov, vyplývajúcich z nárastu cien prác a materiálov (valorizácia) v súlade s bodom 13.7 tejto zmluvy do tridsiatich (30) dní odo dňa doručenia jej návrhu objednávateľovi.
23. Zmluvné strany môžu odstúpiť od tejto zmluvy aj podľa ustanovenia bodu 14.2 tejto zmluvy.
24. Pokiaľ sa od tejto zmluvy odstúpi a strany sa písomne nedohodnú inak,
25. zhotoviteľ je povinný okamžite zastaviť práce, okrem prác neodkladných,
26. zmluvné strany vykonajú prevzatie doteraz vykonaných prác a dodávok, o čom vyhotovia protokol, ktorý podpíšu a v ktorom budú uvedené všetky práce a dodávky, ktoré boli vykonané v dohodnutej kvalite a v súlade s touto zmluvou, ktoré objednávateľ prevezme a zhotoviteľovi uhradí,
27. zhotoviteľ bezodkladne stavenisko opustí, pričom do momentu opustenia staveniska zabezpečí ochranu staveniska.
28. Pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku objednávateľa alebo tretej osoby.
29. Obidve zmluvné strany môžu ukončiť túto zmluvu odstúpením v prípade, ak zmluva nenadobudne účinnosť do dvoch (2) rokov od jej podpísania zmluvnými stranami.

**Článok 14**

**Vyššia moc**

1. Pre účely tejto zmluvy sa za vyššiu moc považujú prípady, ktoré nie sú závislé od vôle povinnej strany, ani ich nemôžu ovplyvniť zmluvné strany, bránia im v splnení svojich povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala, napríklad vojny, mobilizácia, povstanie, živelné pohromy, krízové situácie, nariadenia štátnej moci a iné.
2. V prípade, že niektorá strana zistí, že z dôvodu vyššej moci je znemožnená realizácia jednej alebo viacerých jej povinností, okamžite to oznámi druhej strane.

Toto oznámenie musí byť písomné a musí obsahovať údaje o vzniku a povahe okolností a jeho možných dôsledkoch pre realizáciu tejto stavby.

V prípade, že sa plnenie tejto zmluvy stane nemožným do jedného (1) mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu plnenia, hodnote diela a času plnenia.

V prípade, že nedôjde k dohode, strana, ktorá sa odvolala na vyššiu moc má právo odstúpiť od zmluvy. Účinky odstúpenia nastanú dňom doručenia písomného oznámenia druhej zo zmluvných strán.

**Článok 15**

**Mlčanlivosť**

1. Zmluvné strany budú spolupracovať, alebo v čase podpisu tejto zmluvy už reálne spolupracujú na činnostiach v rámci realizácie diela, ktorých súčasťou môže byť aj spracúvanie osobných údajov u objednávateľa (poskytovateľa informácií v zmysle Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov. Vyššie uvedené činnosti v oblasti ochrany osobný údajov zhotoviteľ vykonáva na základe špecifikácie, ktorú mu objednávateľ zaslal a/alebo osobne poskytol a vysvetlil. Zhotoviteľ čerpal ďalšie poznatky z osobných stretnutí, zo zápiskov, fotodokumentácie alebo videodokumentácie, know-how a internej stratégie a politiky objednávateľa. Predmetom spolupráce sú činnosti ktoré zhotoviteľ vykonáva pre objednávateľa v súvislosti realizáciou diela a výkonom ktorých objednávateľ poveril zhotoviteľa.
2. Za dôverné sa považujú akékoľvek informácie o osobe objednávateľa, jeho zamestnancoch, dodávateľoch, obchodných partneroch, osobných údajoch fyzických osôb, ktoré zastupujú objednávateľa alebo vystupujú v procese realizácie predmetu tejto zmluvy a o akýchkoľvek postupoch, plánovaných alebo uskutočnených krokoch, záveroch, diskusiách, poradách, dohodách, zmluvách, listinách, dokumentoch, dojednaniach, rozhovoroch (vrátane ich obsahu), obchodnej politike, hospodárskych výsledkoch, technických detailoch, plánoch, postupoch, nápadoch alebo o akýchkoľvek iných úkonoch, o ktorých bude mať zhotoviteľ vedomosť, vrátane všetkých informácii o diele samotnom. Ďalej sa za dôverné považujú všetky informácie obsiahnuté v materiáloch a podkladoch, ktoré zhotoviteľ oprávnene alebo neoprávnene získal od objednávateľa alebo tretej strany alebo mu boli inak oznámené v akejkoľvek podobe, vrátane ich fyzických nosičov. Zhotoviteľ súhlasí, že všetky návrhy, vyjadrenia, kalkulácie, materiály, podklady a iné diela ktoré vytvoril v priebehu a na účel realizácie diela sa taktiež považujú za dôverné. Informácie sa v prípade aktualizácie považujú za dôverné vždy vo všetkých verziách, vrátane expirovaných. (spoločne ďalej len „**dôverné informácie**“)
3. Mlčanlivosťou sa na účely tejto zmluvy rozumie neposkytnutie, neoznámenie, neprezradenie, nezverejnenie a nesprístupnenie dôverných informácií neoprávnenej tretej strane alebo verejnosti, ako aj zákaz manipulácie s dôvernými informáciami v inej, než v nevyhnutnej miere pre potreby zhotoviteľa pre vykonávanie predmetu tejto zmluvy a zhotovenie diela. Zhotoviteľ sa zaväzuje, že počas trvania tejto zmluvy a ani po realizácií diela a aj v prípade, ak nedôjde k úspešnej realizácii diela, bude zachovávať mlčanlivosť o všetkých dôverných informáciách a ostatných skutočnostiach, ktoré sa dozvedel alebo o ktorých sa dozvedel v súvislosti s realizáciou diela. Zhotoviteľ sa rovnako zaväzuje zachovávať mlčanlivosť aj o osobách a partneroch objednávateľa, ktorí sa budú podieľať na procese realizácie diela a o ktorých súčasne bude mať vedomosť. Súčasťou záväzku mlčanlivosti je zákaz rozširovania informácií o existencii tejto zmluvy a používanie označenia objednávateľa, jeho názvu, loga a ďalších slovných alebo vizuálnych označení na referenčné a marketingové účely zhotoviteľa.
4. Zmluvné strany sa dohodli, že realizácia predmetu zmluvy a všetky kroky a informácie súvisiace s naplnením predmetu zmluvy ostanú neverejné a utajené, s výnimkou zákonnej povinnosti ktorejkoľvek zmluvnej strany zverejňovať informácie na základe osobitných právnych predpisov. Zhotoviteľ sa zaväzuje, že bude zachovávať mlčanlivosť o všetkých dôverných informáciách a iných informáciách podľa tejto zmluvy. Zhotoviteľ sa zaväzuje, že dôverné informácie neposkytne, neoznámi, neprezradí, nezverejnení alebo inak nesprístupní tretej osobe a ani ich nepoužije v rozpore s ich účelom pre svoje potreby a ani potreby tretej osoby, pokiaľ k takémuto konaniu nebude mať výslovný písomný súhlas objednávateľa a to ani v prípade, že nedôjde k uskutočneniu diela alebo bude táto zmluva predčasne ukončená, alebo k nej v končenom dôsledku nedôjde. Zhotoviteľ sa taktiež zaväzuje všetkými jemu dostupnými, technickými a inými spôsobmi zabrániť možnosti prezradenia dôverných informácií.
5. Zhotoviteľ môže, za rovnakých alebo prísnejších podmienok mlčanlivosti ako uvedených v tomto článku a po predchádzajúcom informovaní o svojom záväzku mlčanlivosti podľa tohto článku, oznámiť alebo sprístupniť dôverné informácie v nevyhnutnom rozsahu svojim zamestnancom alebo partnerom, ktorí majú nevyhnutnú potrebu sa s dôvernými informáciami oboznámiť na účely plnenia predmetu tejto zmluvy. Zhotoviteľ ručí za dodržanie záväzku mlčanlivosti svojimi zamestnancami a ďalšími partnermi. Na požiadanie objednávateľa zhotoviteľ objednávateľovi oznámi, ktorým externým partnerom a v akom rozsahu dôverné informácie sprístupnil alebo oznámil. Zhotoviteľ sa v prípade, že bude zo strany inej tretej osoby vyzvaný na poskytnutie dôverných informácií, zaväzuje bezodkladne písomne informovať objednávateľa o tejto skutočnosti. Zhotoviteľ nie je oprávnený dôverné informácie alebo ich časť poskytnúť akejkoľvek tretej osobe, s výnimkou podľa prvej vety tohto bodu, bez predchádzajúceho výslovného písomného súhlasu objednávateľa.
6. Zhotoviteľ sa zaväzuje na žiadosť objednávateľa alebo uplynutím doby podľa tohto bodu vrátiť všetky dôverné informácie vrátane ich fyzických nosičov a ich digitálnu podobu (napr. e-maily a súbory v digitálnej podobe) bezpečne zničiť resp. vymazať. Ak dôjde k úplnej realizácii predmetu tejto zmluvy a zhotoveniu diela, zhotoviteľ je oprávnený uchovávať dôverné informácie najdlhšie po dobu záručnej doby diela, ak je touto zmluvou alebo právnym predpisom stanovená, alebo po dobu najdlhšie troch rokov, dlhšie iba v prípade, že tak stanovia osobitné právne predpisy.
7. Za porušenie povinnosti zhotoviteľa zachovávať mlčanlivosť o dôverných informáciách podľa tohto článku, sa nepovažuje použitie dôverných informácií v takom prípade, ak bol zhotoviteľ na poskytnutie dôverných informácií vyzvaný orgánom verejnej moci alebo urobil tak v súlade s platnými právnymi predpismi, pričom sa zhotoviteľ zaväzuje informovať objednávateľa bezodkladne po tom, ako sa dozvie, že poskytnutie dôverných informácií sa od zhotoviteľa požaduje a vynaloží všetko primerané úsilie, aby sa dohodol s objednávateľom na rozsahu a čase poskytnutia dôverných informácií tak, aby mohol objednávateľ prípadne požiadať o ochranné opatrenie alebo iný vhodný postup. Povinnosť zachovávať mlčanlivosť sa nevzťahuje na dôverné informácie, ktoré zhotoviteľ oprávnene získal z verejne dostupných zdrojov, resp. ktoré objednávateľ sám zverejnil počas trvania záväzku mlčanlivosti zhotoviteľa podľa tohto článku.
8. V prípade, ak zhotoviteľ, jeho zamestnanec alebo iný partner svojím konaním poruší, aj keď nezavinene, akúkoľvek povinnosť resp. zákaz vyplývajúci z ustanovení tohto článku, má objednávateľ nárok na zaplatenie zmluvnej pokuty a náhradu prípadnej škody, ktorá mu vznikla v dôsledku porušenia povinností zhotoviteľa, uvedených v tomto článku. Zmluvné strany sa dohodli, že za každé jednotlivé porušenie záväzkov a povinností zhotoviteľa vyplývajúcich z tohto článku, aj v prípade, že objednávateľovi nevznikla škoda, bude objednávateľ oprávnený na zaplatenie zmluvnej pokuty od zhotoviteľa vo výške 5.000 EUR (slovom: päťtisíc eur) v prospech objednávateľa, pričom nárok na náhradu škody tým nie je dotknutý.
9. Záväzky a povinnosti zmluvných strán, upravené v príslušných ustanoveniach tohto článku budú trvať odo dňa podpisu tejto zmluvy a budú platiť aj po jej ukončení, prípadne vypovedaní alebo odstúpení, najmenej po dobu dvoch rokov od dňa uplynutia doby podľa bodu [doplniť].6. Všetky záväzky vyplývajúce zmluvnej strane z tohto článku sú platné aj v prípade, ak k realizácii diela nedôjde.

**Článok 16**

**Doručovanie**

1. Všetky oznámenia podľa zmluvy budú urobené v písomnej forme, opatrené podpisom oprávneného zástupcu zmluvnej strany a budú doručené osobne, kuriérom, doporučenou poštou do sídla zmluvnej strany, alebo prostredníctvom elektronickej pošty do elektronickej schránky zmluvnej strany cez Ústredný portál verejnej správy (ÚPVS / slovensko.sk).
2. Takéto oznámenia a zasielané dokumenty sa budú považovať za doručené:
3. momentom odovzdania na takejto adrese alebo momentom odmietnutia prevzatia (v prípade osobného doručenia a doručenia kuriérom),
4. uplynutím piateho (5.) kalendárneho dňa od ich odoslania (v prípade doručovania doporučenou poštou, alebo elektronickou poštou podľa bodu 16.1 tejto).
5. Oznámenia a dokumenty doručované podľa zmluvy budú výlučne v slovenskom jazyku.

**Článok 17**

**Záverečné ustanovenia**

1. Obsah tejto zmluvy je možné meniť alebo dopĺňať len formou písomných dodatkov k tejto zmluve, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán a zverejnené v zmysle platných predpisov. Akékoľvek dohody, zmeny, alebo doplnenia k tejto zmluve sú pre strany záväzné len vtedy, keď sú obojstranne podpísané oprávneným zástupcom zmluvnej strany a nadobudnú účinnosť. Návrhy dodatkov k tejto zmluve môže predkladať ktorákoľvek zo zmluvných strán. Dodatky k tejto zmluve, môžu zmluvné strany uzatvárať v súlade s ustanovením § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
2. Na právne vzťahy osobitne neupravené touto zmluvou sa vzťahujú príslušné ustanovenia Obchodného zákonníka, prípadne ustanovenia ostatných právnych predpisov platných v Slovenskej republike.
3. Zmluvné strany sa zaväzujú, že v prípade organizačných zmien, všetky práva a povinnosti vyplývajúce z tejto zmluvy postúpia na novú nástupnícku právnickú, resp. fyzickú osobu, výlučne po predchádzajúcom písomnom súhlase druhej zmluvnej strany.
4. Táto zmluva je vyhotovená v štyroch (4) vyhotoveniach ktoré majú povahu originálu, z ktorých si dve (2) vyhotovenia ponechá objednávateľ a dve (2) vyhotovenia zhotoviteľ. Prílohy k zmluve výslovne uvedené v texte tejto zmluvy alebo v zozname prílohy na konci zmluvy a východiskové podklady uvedené v bode 2.1.1 tejto zmluvy, najmä projektová dokumentácia a stavebné povolenie k predmetu diela, tvoria neoddeliteľné súčasti tejto zmluvy.
5. Na základe explicitne prejavenej vôle zmluvných strán, zmluva nahrádza všetky predchádzajúce rovnaké alebo obdobné ústne alebo písomné dohody, zmluvy alebo dojednania, ktoré zmluvné strany doteraz vzájomne uzavreli, pričom všetky takéto dohody, zmluvy alebo dojednania, ak existujú, strácajú platnosť a záväznosť odo dňa nadobudnutia účinnosti tejto zmluvy.
6. Pre vylúčenie akýchkoľvek pochybností platí, že akékoľvek zhotoviteľom poskytnuté výkony nad dohodnutý rozsah diela, prípadné práce naviac, zlepšenia a podobne, ktoré nebudú objednávateľom vopred výslovne písomne uznané a schválené formou písomného dodatku, podpísaného štatutárnym zástupcom objednávateľa, k tejto zmluve, nebudú objednávateľom zhotoviteľovi akýmkoľvek spôsobom uhradené a zhotoviteľ nie je oprávnený požadovať ich zaplatenie z akéhokoľvek dôvodu.
7. V prípade, že niektoré ustanovenia tejto zmluvy sú alebo sa z akéhokoľvek dôvodu stanú neplatné, neúčinné alebo nevynútiteľné (obsolentné), nemá to a ani nebude mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere rokovať, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo najviac podobný ustanoveniu, ktoré je nahradzované, pričom účel a zmysel tejto zmluvy musí byť zachovaný. Do doby, kým takáto dohoda nebude uzavretá, rovnako však aj pre prípad, že k nej nedôjde vôbec, sa na nahradenie neplatného, neúčinného alebo nevynútiteľného ustanovenia použijú iné ustanovenia tejto zmluvy a ak také nie sú, potom ustanovenie slovenských právnych predpisov, ktoré zodpovedajú kritériám podľa predchádzajúcej vety.
8. Táto zmluva nadobúda platnosť dňom podpisu všetkými zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník, podľa § 5a ods. 1 zákona č. 211/2000 Z. z. o slobodnom prístupe k informáciám, v centrálnom registri zmlúv na základe nariadenia vlády č. 498/2011 Z. z. ktorým sa ustanovujú podrobnosti o zverejňovaní zmlúv v Centrálnom registri zmlúv.
9. Zmluvné strany vyhlasujú, že si túto zmluvu prečítali a porozumeli jej, že ich vôľa v nej dosiahnutá je daná, jasná a slobodná, že u nich nedošlo k omylu a že prejavy vôle sú dostatočne určité a zrozumiteľné, zmluvná voľnosť nie je obmedzená a na znak súhlasu s jej obsahom pripájajú oprávnení zástupcovia zmluvných strán svoje vlastnoručné podpisy.

**Prílohy:**

1. Projektová dokumentácia stavby SO 01 Cesty a spevnené plochy
2. Harmonogram stavebných prác
3. Uznesenie č. 3 – 18/2024 z 18. zasadnutie Mestského zastupiteľstva v Starej Turej konaného dňa 18. 07. 2024
4. Zoznam subdodávateľov

|  |  |  |
| --- | --- | --- |
| V Starej Turej, dňa [XX. XX.] 2024 |  | V [X], dňa [XX. XX.] 2024 |
| Objednávateľ: **Mesto Stará Turá** |  | Zhotoviteľ: [**obchodný názov**] |
|  |  |  |
| PharmDr. Leopold Barszcz  primátor mesta |  | [titul, meno, priezvisko]  [názov funkcie oprávneného zástupcu] |
|  |  |  |

Príloha č. 1

**Projektová dokumentácia stavby SO 01 Cesty a spevnené plochy**

Príloha č. 2

**Harmonogram stavebných prác**

(uchádzač predloží vypracovaný Harmonogram prác v súlade s Konečný termínom uvedeným v bode 4.1.1. tejto Zmluvy o dielo)

Príloha č. 3

**Uznesenie č. 3 – 18/2024 z 18. zasadnutie Mestského zastupiteľstva v Starej Turej konaného dňa 18. 07. 2024**

**U z n e s e n i e č. 3 – 18/2024**

Mestské zastupiteľstvo Stará Turá schvaľuje 3/5 väčšinou všetkých poslancov spôsob prevodu nehnuteľného majetku mesta v zmysle § 9 ods. 2 písm. a) a § 9a ods. 15 písm. f) zákona č. 138/1991 Zb. o majetku obcí v platnom znení a podľa § 16 bod 5 písm. i) Zásad hospodárenia s majetkom mesta Stará Turá. Predmetom prevodu sú pozemky parcely registra „C“ evidované na katastrálnej mape:

- pozemok parc. č. 4554/10 – orná pôda o výmere 777 m2,

- pozemok parc. č. 4554/17 – orná pôda o výmere 713 m2,

- pozemok parc. č. 4554/18 – orná pôda o výmere 686 m2,

- pozemok parc. č. 4554/19 – orná pôda o výmere 654 m2,

- pozemok parc. č. 4554/21 – orná pôda o výmere 748 m2,

- pozemok parc. č. 4554/27 – orná pôda o výmere 801 m2,

- pozemok parc. č. 4554/28 – orná pôda o výmere 865 m2,

ktoré sú vo vlastníctve mesta Stará Turá, zapísané na Okresnom úrade Nové Mesto nad Váhom, katastrálny odbor, na LV č. 1 v podiele 1/1 v k. ú. Stará Turá, ako prípad hodný osobitného zreteľa.

Prevod sa bude realizovať ako nepeňažná odplata za zhotovenie diela podľa zmluvy o dielo, ktorá bude uzatvorená s vybraným dodávateľom stavebných prác v súvislosti s realizáciou výstavby miestnych ciest v lokalite Nové Hnilíky na základe verejného obstarávania.

Všeobecná hodnota predmetných pozemkov v zmysle zákona bola stanovená znalcom podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku, znaleckým posudkom č. 9/2024 na sumu 246.000 eur. Predajnú hodnotu predmetných pozemkov určuje mestské zastupiteľstvo Stará Turá vo výške 367.000 eur.

Dôvodom hodným osobitného zreteľa je skutočnosť, že prevádzané pozemky sa nachádzajú v lokalite Nové Hnilíky, ktorá je určená na individuálnu bytovú výstavbu, ich majetková hodnota bude slúžiť na zabezpečenie vybudovania verejnoprospešnej stavebnej infraštruktúry, a teda je to dôvod podporujúci všeobecne akceptovateľný verejnoprospešný účel podľa ustanovenia § 9 ods. 1 písm. i) zákona č. 138/1991 Zb. o majetku obcí v platnom znení.

Príloha č. 4

**Zoznam subdodávateľov**

Objednávateľ vyžaduje, aby zhotoviteľ uviedol údaje o **všetkých** známych subdodávateľoch, údaje o osobe oprávnenej konať za subdodávateľa v rozsahu:

Subdodávateľ: .............................................

Adresa subdodávateľa: .............................................

IČO subdodávateľa: .............................................

Osoba oprávnená konať za subdodávateľa (meno a priezvisko, adresa pobytu, dátum narodenia):

..........................................................................................................................................